Príloha č. 2
k analýze problémov v schválenom Zákonníku práce, zákone o verejnej službe a zákone o štátnej službe a o zmene a doplnení niektorých zákonov a návrh na ich riešenie

Zákon o štátnej službe:    vnútorná právna nevyváženosť

§ 5 ods. 1

-	odbory štátnej služby určí ÚŠS SR na návrh najvyšších služobných úradov v služobnom  predpise;

-	odbory štátnej služby v služobných úradoch uvedených v § 7 ods. 1 písm. b) v bodoch 1-4 určia služobné predpisy, ktoré vydajú tieto služobné úrady (viď. príloha - § 7 zákona o štátnej službe).
	
§ 14 ods. 1 písm. b)

-	ovláda cudzí jazyk, ak túto požiadavku na vykonávanie štátnej služby určí služobný predpis, ktorý vydá úrad pre štátnu službu;

-	v služobných úradoch uvedených v § 7 ods. 1 písm. b) v prvom bode až vo štvrtom bode to určia služobné predpisy, ktoré vydajú tieto služobné úrady.
	
§ 14 ods. 8
    
      (8) Osobitné kvalifikačné predpoklady na vykonávanie riadiacich činností štátny zamestnanec v stálej štátnej službe (§ 24) získava vo funkčnom vzdelávaní, ktoré sa končí skúškou pred vymenovaním za predstaveného, ak tento zákon neustanovuje inak. Podrobnosti o funkčnom vzdelávaní a o jeho skončení ustanoví všeobecne záväzný právny predpis, ktorý vydá úrad pre štátnu službu. Podrobnosti o funkčnom  vzdelávaní štátnych zamestnancov na súde a o jeho skončení ustanoví všeobecne záväzný právny predpis, ktorý vydá ministerstvo spravodlivosti. Podrobnosti o funkčnom vzdelávaní štátnych zamestnancov na prokuratúre a o  jeho skončení ustanoví všeobecne záväzný právny predpis, ktorý vydá úrad pre štátnu službu po dohode s generálnou prokuratúrou. Podrobnosti o funkčnom vzdelávaní štátnych  zamestnancov na najvyššom súde a o jeho skončení ustanoví všeobecne záväzný právny predpis, ktorý vydá úrad pre štátnu službu po dohode s najvyšším súdom. 

§ 15 ods. 10, 11 a 12

     (10) Podrobnosti o výberovom konaní ustanoví všeobecne záväzný právny predpis, ktorý vydá úrad pre štátnu službu.

     (11) Podrobnosti o výberovom  konaní  na obsadenie štátnozamestnaneckých miest na  súdoch ustanoví všeobecne záväzný právny predpis, ktorý vydá ministerstvo spravodlivosti.

     (12) Podrobnosti o výberovom konaní na obsadenie štátnozamestnaneckých miest na  prokuratúre ustanoví všeobecne záväzný právny predpis, ktorý vydá  úrad pre štátnu službu po  dohode s generálnou prokuratúrou.

       Podrobnosti o funkčnom vzdelávaní štátnych zamestnancov v služobných úradoch uvedených v § 7 ods. 1 písm. b) v prvom bode až vo štvrtom bode a o jeho skončení určia služobné predpisy, ktoré vydajú tieto služobné úrady.

     Podrobnosti o funkčnom vzdelávaní štátnych zamestnancov vo Vojenskom spravodajstve a jeho skončení určí minister obrany.

§ 15 ods. 13

     (13) Podrobnosti o výberovom konaní v služobných úradoch uvedených v § 7 ods. 1 písm. b) v prvom bode až vo štvrtom bode určia služobné predpisy, ktoré vydajú tieto služobné úrady. Ustanovenia odsekov 1 až 9 sa použijú primerane.	
§ 48 ods. 3

     (3) Podrobnosti o služobnom hodnotení, vrátane postupu služobného úradu pri určovaní počtu bodov, ktoré môžu predstavení použiť pri služobnom hodnotení, určí služobný predpis, ktorý vydá úrad pre štátnu službu;

-	v služobných úradoch uvedených v § 7 ods. 1 písm. b) v prvom bode až vo štvrtom  bode podrobnosti určia služobné predpisy, ktoré vydajú tieto služobné úrady.
	
§ 52 ods. 1 písm. b)

     Štátny zamestnanec má právo
b) na plat podľa tohto zákona,

	

-	ak ide o štátneho zamestnanca v služobných úradoch uvedených v § 7 ods. 1 písm. b) v 1, 2 a 4 bode na plat podľa osobitného predpisu.*
*NR SR – zákon č. 350/1996 Z. z., (Kancelária prezidenta SR a  Ústavný súd SR  nemajú takýto osobitný zákon).
	
§ 77 ods. 2

     (2) Prehlbovanie kvalifikácie je systematické odborné vzdelávanie štátnych  zamestnancov s cieľom priebežného udržiavania, zdokonaľovania a dopĺňania požadovaných vedomostí a schopností potrebných na vykonávanie štátnej služby v príslušnom odbore štátnej služby. Druhy formy prehlbovania kvalifikácie určí  služobný  predpis, ktorý vydá úrad pre štátnu službu. Druhá veta sa nevzťahuje na súdy a prokuratúru. Služobný predpis, ktorý určí druhy formy prehlbovania kvalifikácie, vydá pre štátnych  zamestnancov na súdoch minister spravodlivosti Slovenskej republiky a pre štátnych  zamestnancov na prokuratúre generálny prokurátor.

     Na  služobných úradoch uvedených v § 7 ods. 1 písm. b) v prvom bode až vo štvrtom bode druhy a formy prehlbovania kvalifikácie určí služobný predpis, ktorý vydá tento služobný úrad.	
§ 79 ods. 2

-	katalóg činností v štátnej službe a podrobnosti o dopĺňaní katalógu ustanoví nariadenie vlády.

	

     Katalóg činností štátnych zamestnancov Kancelárie Národnej rady Slovenskej republiky sa určí  ako súčasť platového poriadku (350/1996), katalóg činností štátnych zamestnancov v služobných úradoch uvedených v § 7 ods. 1 písm. b) v 2 a 4 bode   určí osobitný predpis (Kancelária prezidenta SR a  Ústavný súd SR  nemajú takýto osobitný predpis).
	
§ 81 ods. 4 (čas odbornej praxe)

-	Rozsah  a podmienky započítania času na  základe  výsledkov hodnotenia ustanoví nariadenie vlády.

	
§ 82 ods. 1

     (1) Štátnemu zamestnancovi v závislosti od platovej triedy podľa § 79 ods. 1 platového stupňa podľa § 80, patrí tarifný plat podľa stupnice platových taríf, ktorá je uvedená v prílohe č. 2 zákona.	

     Stupnica platových taríf štátnych zamestnancov v kancelárii  národnej rady sa určí ako súčasť jej platového poriadku,14)  stupnicu platových taríf štátnych zamestnancov v služobných úradoch uvedených v § 7 ods. 1 písm. b) v druhom bode a vo štvrtom bode určí osobitný predpis (Kancelária prezidenta SR a  Ústavný súd SR  nemajú takýto osobitný zákon).
	
Z § 82 vyplýva, že kancelárie budú mať vlastné tabuľky. Ostatné  platové náležitosti sa im budú poskytovať podľa zákona? Z ich tabuliek? Ako sa im budú tabuľky valorizovať? Určia si to zo  svojich predpisov? Každá z kancelárií podľa osobitného úsudku, alebo sa dohodnú?	

	
§ 106 ods. 1

     (2) Limit na bezplatné používanie služobného mobilného telefónu určí služobný predpis, ktorý vydá úrad pre štátnu službu.	

     Limit na bezplatné používanie mobilného telefónu v služobných úradoch uvedených v § 7 ods. 1 písm. b) v prvom bode až vo štvrtom bode určia služobné predpisy, ktoré vydajú tieto služobné úrady.
	
§ 155 ods. 5

- obsah a rozsah odborného vzdelávania a obsah a rozsah   skúšky ustanoví nariadenie vlády;	

-	v služobných úradoch uvedených v § 7 ods. 1 písm. b) 1 až 4 bode určia služobné predpisy, ktoré vydajú tieto služobné úrady.